Rota (vojenská jednotka)

Rota (z ; zastarano: stotina, kompánia; nárečovo alebo pre ruské prostredie: sotňa) je taktická vojenská jednotka o sile približne 75 až 200 mužov, skladajúca sa obyčajne z troch alebo štyroch čiat. Sila roty závisí od krajiny pôvodu ako aj typu vojska. Viacero rôt vytvára pluk alebo prápor. Niektoré roty však môžu existovať ako samostatné jednotky. V armádach začiatkom novoveku rotám zodpovedali stotiny, ktoré zvykli mať okolo 100 mužov.

Roty boli pôvodne zavedené v žoldnierskych armádach koncom stredoveku v 15. a začiatkom 16. storočia.

V niektorých druhoch vojsk, však majú roty iný názov:
 v delostrelectve rote zodpovedá štruktúrou batéria.
 vo vojenskom letectve rote zodpovedá štruktúrou peruť
 v jazdectve rote zodpovedá štruktúrou eskadróna.

Referencie

Pozri aj 
 Pozemné sily Slovenskej republiky

 
Vojenská terminológia
Vojenské jednotky